આના કારણે મોટા ભાગની ઇન્ડસ્ટ્રીમાં ડિમાન્ડ કરતાં સપ્લાયનું પ્રમાણ વધી જાય છે. પ્રોડક્ટ અને સર્વિસ ક્ષેત્રમાં ઊભી થયેલી આ પરિસ્થિતિને કારણે પ્રાઇઝવૉર જેવી સ્થિતિ ઊભી થઈ જાય છે અને પરિણામે નફાનું પ્રમાણ ઘટી જાય છે. વળી અત્યારે એક જ ઉત્પાદન અલગ-અલગ બ્રૅન્ડની કંપનીમાં મળતું હોય છે. આને કારણે હવે મોટા ભાગના લોકોએ બ્રૅન્ડને બદલે ઉત્પાદનની કિંમત પર ધ્યાન કેãન્દ્રત કર્યું છે. જો કોઈ ગૃહિણીને ટાઇડ વૉશિંગ પાઉડર પર ડિસ્કાઉન્ટ મળતું હશે તો તે કદાચ રિન સુપ્રીમને બદલે ટાઇડ ખરીદવાનું જ પસંદ કરશે. એ જ રીતે જો તેને નીમ સાબુ ડિસ્કાઉન્ટમાં મળતો હશે તો તે માર્ગો સોપને વળગેલી નહીં રહે. આજે ઉત્પાદનોથી ઊભરાતા બજારમાં એક બ્રૅન્ડને બીજી બ્રૅન્ડથી અલગ કરવાનું વધારે ને વધારે મુશ્કેલ બની રહ્યું છે.